Priedas Nr. 1

***Konkursas Sektorinio praktinio mokymo centro vadovo*** ***pareigoms užimti***

Kauno technikos profesinio mokymo centras

V. Krėvės pr. 114, Kaunas 50315

**Darbo pobūdis.** Sektorinio praktinio mokymo centro vadovo veiklą reglamentuoja Kauno technikos profesinio mokymo centro įstatai, pareigybės aprašymas, vidaus tvarkos taisyklės. Sektorinio praktinio mokymo centro vadovas tiesiogiai pavaldus Kauno technikos profesinio mokymo centro direktoriui. Sektorinio praktinio mokymo centro vadovas sudaro sąlygas pagal kokybės politiką įgyvendinti pirminio, tęstinio ir modulinio profesinio mokymo programas, vykdo švietimo politiką, telkia bendruomenę švietimo politikos įgyvendinimui.

**Kvalifikaciniai reikalavimai pretendentams:**

1. Aukštasis universitetinis arba jam prilygintas išsilavinimas technologijos arba socialinių mokslų studijų srities, bakalauro kvalifikacinis laipsnis (magistro kvalifikacinis laipsnis – privalumas);
2. Ne mažesnė kaip 1 metų darbo patirtis profesinio mokymo organizavimo srityje, ne mažesnė kaip 1 metų vadovaujamo darbo patirtis (darbo patirtis baldų gamybos arba variklinių transporto priemonių remonto srityje – privalumas);
3. Turi išmanyti, mokėti, žinoti:
	* + Lietuvos Respublikos švietimo įstatymo, Lietuvos Respublikos profesinio mokymo įstatymo, Europos sąjungos institucinę ir teisinę sistemą, kitus norminius teisės aktus, reglamentuojančius švietimo įstaigų veiklą, Lietuvos Respublikos darbo kodekso nuostatas;
		+ Kauno technikos profesinio mokymo centro struktūrą, darbo organizavimą ir valdymą;
		+ Kauno technikos profesinio mokymo centro teikiamų mokymo paslaugų rūšis; profesinio standarto rengimo metodiką; modulinių profesinio mokymo programų kūrimo metodiką;
		+ Pedagoginio personalo valdymo teisinius klausimus, motyvacijos formas; Atostogų suteikimo, individualių darbo ginčų sprendimo tvarką; Įstaigos nustatytą darbo tvarką, darbo grafikų sudarymo reikalavimus;
		+ Vidaus darbo tvarkos taisyklių, saugos ir sveikatos, priešgaisrinės saugos ir darbuotojų asmens higienos reikalavimus; Profesinės etikos normų reikalavimus;
		+ Aplinkos ir turto apsaugos reikalavimus;
		+ Reklamos ir marketingo specifiką; Konkurencijos principus;
		+ Valstybinę lietuvių kalbą ir bent vieną užsienio kalbą (ES šalių).
		+ Prašymų, skundų priėmimo ir nagrinėjimo tvarką; Dokumentų rengimo, įforminimo bei saugojimo taisykles;
		+ Savarankiškai planuoti, organizuoti veiklą, rinktis darbo metodus;
		+ Dirbti šiomis kompiuterinėmis programomis: ,,MS Word“, ,,MS Excel“, ,,MS Outlook“, „MS PowerPoint“, ,,Internet Explorer“.
4. Privalumas – Vadovo kompetencijų įvertinimas pagal Valstybinių (išskyrus aukštąsias mokyklas) ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų atestacijos nuostatus (Lietuvos Respublikos švietimo ir mokslo ministro 2014 m. rugpjūčio 1 d. įsakymo Nr. V-707 redakcija), aktualios šios kompetencijos: Švietimo politikos išmanymas, mokyklos veiklos planavimas ir įgyvendinimas; Vadovo veikla formuojant ir keičiant mokyklos kultūrą; Bendradarbiavimas su socialiniais partneriais; Mokyklos veiklos įsivertinimo organizavimas ir gautų duomenų naudojimas veiklai tobulinti Savivaldos institucijų plėtojimas ir jų įtraukimas į mokyklos valdymą; Asmeninio veiksmingumo.

**Pretendentas privalo pateikti:**

* Prašymą leisti dalyvauti konkurse;
* Asmens tapatybę patvirtinantį dokumentą ir/ar dokumento kopiją;
* Išsilavinimą patvirtinantį dokumentą ir/ar dokumento kopiją;
* Užsienio kalbos mokėjimą patvirtinantį dokumentą;
* Užpildytą pretendento anketą *(Pretendento anketos formos pavyzdys patvirtintas 2007 m. kovo 21 d. Lietuvos Respublikos Vyriausybės nutarimu Nr. 301)*;
* Savo gyvenimo aprašymą (CV) su jame nurodytu privalumų sąrašu (aprašant dalykines savybes ir įgūdžius);
* Darbo stažą patvirtinančius dokumentus ir jų kopijas.

Atrankos būdas – testas raštu ir pokalbis.

Dokumentai priimami 14 kalendorinių dienų nuo konkurso paskelbimo Kauno technikos profesinio mokymo centre, adresu: V. Krėvės pr. 114, Kaunas LT-50315, ir el.paštu: centras@kautech.lt.